*A határozati javaslatok elfogadásához*

*a Mötv. 50. § alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*259. számú előterjesztés*

Bátaszék Város Önkormányzata Képviselő-testületének 2016. november 30-án,

15,00 órakor megtartandó ülésére

*Szekszárd és Környéke Alapellátási és Szakosított Ellátási Társulás megszüntetése*

|  |
| --- |
| **Előterjesztő:** Dr. Bozsolik Róbert polgármester  **Készítette:** Dr. Kovács Martina jogi referens  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2016. 11. 29. |

***Tisztelt Képviselő-testület!***

A Szekszárd és Környéke Alapellátási és Szakosított Ellátási Társulást 11 települési önkormányzat (Szekszárd, Szálka, Őcsény, Decs, Bátaszék, Szedres, Zomba, Harc, Felsőnána Kéty, Murga) képviselő testülete határozatlan időre hozta létre.

A Társulás által ellátott feladat- és hatáskörök:

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 8. és 8a. pontjaiban meghatározott szociális, gyermekjóléti szolgáltatások és ellátások körében a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 39. § és a 40. § (2) bekezdésében meghatározott gyermekjóléti alapellátások, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 64. §-a szerinti családsegítés szolgáltatás, az Szt. 65/A. §-a szerinti közösségi pszichiátriai szolgáltatás, az Szt. 65/E. §-a szerinti utcai szociális munka szolgáltatás, és az Szt. 65/F. §-a szerinti nappali ellátás hatékonyabb ellátása, a Szt. 80. § (3) bekezdésének e) és f) pontjai szerinti éjjeli menedékhely, illetve hajléktalan személyek átmeneti szállása.

Szekszárd Megyei Jogú Városa Szekszárdi Járási Hivatal székhelyeként a Társulás fenntartásában álló Humánszolgáltató Központ Családsegítő és Gyermekjóléti Központjának Járási, valamint Család – és Gyermekjóléti Csoportján keresztül ellátja a Gyvt. 40/A § (2) bekezdésének a)-c) pontjaiban meghatározott feladatokat:

* a gyermek családban nevelkedésének elősegítése,
* a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt,
* a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet lát el,
* szakmai támogatást nyújt az ellátási területén működő gyermekjóléti szolgálatok számára.

A Társulás tevékenységi körében ellátja:

1. a Gyvt. 39. és 40. § (2) bekezdésében meghatározott gyermekjóléti szolgáltatási feladatokat;
2. a Gyvt. 51. §-ában meghatározott Családok Átmeneti Otthona működtetését;
3. az Szt. 64. § (4) bekezdésében meghatározott családsegítés szolgáltatást,
4. az Szt. 65/A §-ában meghatározott közösségi pszichiátriai szolgáltatást;
5. az Szt. 65/E. §-ában meghatározott utcai szociális munka szolgáltatást;
6. az Szt. 65/F. §-ában meghatározott nappali ellátást;
7. az Szt. 80. § (3) bekezdésének e) pontjában meghatározott éjjeli menedékhely átmeneti elhelyezést nyújtó intézményi szolgáltatást;
8. az Szt. 80. § (3) bekezdésének f) pontjában meghatározott hajléktalan személyek átmeneti szállása átmeneti elhelyezést nyújtó intézményi szolgáltatást;
9. Gyvt. 40/A § (2) bekezdésének a)-c) pontjaiban meghatározott feladatokat.

**Magyarország központi költségvetésének megalapozásáról szóló 2016. évi LXVII. törvény 50.§-a módosította a Gyvt. 40/A. § (3) bekezdését, mely szerint 2017. január 1-jétől család- és gyermekjóléti központ kizárólag a járásszékhely önkormányzat fenntartásában működhet.**

**A jogszabályi előírásoknak való megfelelés érdekében 2017. január 1-jétől Szekszárd Megyei Jogú Város Humánszolgáltató Központja a Szekszárd és Környéke Alapellátási és Szakosított Ellátási Társulás fenntartásából Szekszárd Megyei Jogú Város Önkormányzata fenntartásába kell, hogy kerüljön, ezzel egyidejűleg a Társulás megszüntetéséről is dönteni kell.**

Az Mötv. 88 – 89. §-a, ill. 91. §-a a társulás megszüntetéséről, megszűnéséről az alábbiak szerint rendelkezik:

*„88. § (1) A társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.*

***(2) A társulásban részt vevő*** *képviselő-testületek* ***mindegyikének minősített többséggel hozott döntése szükséges*** *a társulási megállapodás jóváhagyásához, módosításához vagy* ***a társulás megszüntetéséhez.”***

*„91. §* ***A társulás megszűnik:***

*a) ha a megállapodásban meghatározott időtartam eltelt, vagy törvényben szabályozott megszűnési feltétel megvalósult;*

***b) ha a társulás tagjai a 88. § (2) bekezdés szerinti többséggel azt elhatározzák;***

*c) a törvény erejénél fogva;*

*d) a bíróság jogerős döntése alapján.”*

Az Mötv. fenti rendelkezéseinek egybevetése alapján, ha a társuláshoz tartozó valamennyi önkormányzat képviselő-testülete minősített többséggel döntést hoz arról, hogy meg kívánja szüntetni a társulást, akkor a tagok határozzák meg a megszűnés időpontját.Nem kell tehát kivárni a csatlakozásra, ill. kiválásra törvényileg előírt 6 hónapot.

Szekszárd Megyei Jogú Város Polgármesteri Hivatala tájékoztatást kér a társulás tagönkormányzataitól abban a tekintetben, hogy Szekszárd Megyei Jogú Város Önkormányzata a Humánszolgáltató Központon keresztül a tagönkormányzatok részére - feladat-ellátási megállapodás keretében - a Társulás megszűnését követően, 2017. január 1. napjától is ellássa-e a feladatokat. A Társulás jelenleg Bátaszék Város Önkormányzatának kizárólag az Szt. 64/E. §-ban meghatározott utcai szociális munkát, valamint a Gyvt. 51.§-ban meghatározott családok átmeneti otthona alapellátást biztosítja.

Az Szt. 86. § (1) bek. e) pontja alapján a települési önkormányzat köteles biztosítani a szociális szolgáltatásokhoz való hozzáférést. Az Szt. 57. § (1) bekezdése felsorolja a szociális alapszolgáltatásokat, melynek i) pontja az utcai szociális munka.

A Gyvt. 94. (3) bek. c) pontja alapján az a települési önkormányzat, amelynek területén harmincezernél több állandó lakos él, családok átmeneti otthonát köteles működtetni. A Gyvt. 94. § (2) bekezdése szerint, ha az önkormányzat nem köteles az ellátás biztosítására, abban az esetben szervezi és közvetíti a máshol igénybe vehető ellátásokhoz való hozzájutást.

**Fentiekre figyelemmel javasoljuk, hogy az önkormányzat kössön feladat-ellátási szerződést Szekszárd Megyei Jogú Város Önkormányzatával, hogy a Humánszolgáltató Központon keresztül e két ellátáshoz való hozzáférést biztosítsa.**

**A jövőben a Családsegítő és Gyermekjóléti Központ szolgáltatásai tekintetében (így az utcai szociális munka tekintetében is)– a társulási megállapodásban eddig szabályozottak szerint- lakosságarányosan történne a finanszírozás, a Családok Átmeneti Otthona esetében pedig a tényleges igénybevétel esetén lenne szükséges hozzájárulást fizetni. A 2016. évre vonatkozó adatokat a mellékelt táblázat tartalmazza.**

Kérem a Tisztelt Képviselő-testületet az előterjesztés megtárgyalására és a határozati javaslat jóváhagyására.

**H a t á r o z a t i j a v a s l a t :**

**Szekszárd és Környéke Alapellátási és Szakosított Ellátási Társulás megszüntetésére**

Bátaszék Város Önkormányzatának Képviselő-testülete

a) egyetért a Szekszárd és Környéke Alapellátási és Szakosított Ellátási Társulás 2016. december 31. napjával történő megszüntetésével, az erről szóló, a határozat melléklete szerinti megállapodást elfogadja,

b) felhatalmazza a polgármestert a társulást megszüntető megállapodás aláírására.

c) egyetért azzal, hogy Szekszárd Megyei Jogú Város Humánszolgáltató Központjának fenntartását 2017. január 1. napjától Szekszárd Megyei Jogú Város Önkormányzata a Társulástól átvegye.

d) kinyilvánítja szándékát, hogy a gyermekek védelméről és a gyámügyi igazgatásról szóló 1997. évi XXXI. törvény 51. §-ban meghatározott családok átmeneti otthona alapellátás, valamint a szociális igazgatásról és szociális ellátásokról szóló 1993. évi III. törvény 64/E. §-ban meghatározott utcai szociális munka feladatokat a Szekszárd Megyei Jogú Város Önkormányzata fenntartásában lévő Humánszolgáltató Központon keresztül, feladat-ellátási szerződés keretében kívánja ellátni 2017. január 1-jétől.

Határidő: 2016. december 31.

Felelős: dr. Bozsolik Róbert polgármester

Kondriczné dr. Varga Erzsébet jegyző

Határozatról értesül: Szekszárd Megyei Jogú Város Önk.

Bátaszéki KÖH pénzügyi iroda,

irattár

**MEGÁLLAPODÁS**

**A SZEKSZÁRD ÉS KÖRNYÉKE ALAPELLÁTÁSI ÉS SZAKOSÍTOTT ELLÁTÁSI TÁRSULÁS MEGSZÜNTETÉSÉRŐL**

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 39. § és a 40. § (2) bekezdésében meghatározott gyermekjóléti alapellátások, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 64. §-a szerinti családsegítés szolgáltatás, az Szt. 65/A. §-a szerinti közösségi pszichiátriai szolgáltatás, az Szt. 65/E. §-a szerinti utcai szociális munka szolgáltatás, és az Szt. 65/F. §-a szerinti nappali ellátás hatékonyabb ellátása, a Szt. 80. § (3) bekezdésének e) és f) pontjai szerinti éjjeli menedékhely, illetve hajléktalan személyek átmeneti szállása feladatok ellátása céljából létrejött a társulási megállapodás záradékában részletesen megjelölt önkormányzatok képviselő-testületei az Alaptörvény 32. cikk (1) bekezdés k) pontjával, illetve a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87. §-ával keletkezett felhatalmazással létrehozott a Szekszárd és Környéke Alapellátási és Szakosított Ellátási Társulást az Mötv. 88. § (2) bekezdése alapján az alábbiak szerint megszüntetik:

**I. A megszűnő Társulás neve, székhelye**

1. A Társulás megnevezése: Szekszárd és Környéke Alapellátási és Szakosított Ellátási Társulás
2. A Társulás székhelye: 7100 Szekszárd, Béla király tér 8.
3. A Társulás törzskönyvi nyilvántartási száma: 820686

**II. A Társulást megszüntető tagok neve, székhelye és képviselője**

1. Bátaszék Város Önkormányzata

Székhelye: 7140 Bátaszék, Szabadság u. 4.

Képviselője: dr. Bozsolik Róbert polgármester

2. Decs Nagyközség Önkormányzata

Székhelye: 7144 Decs, Fő u. 23.

Képviselője: Antal Zsolt polgármester

3. Felsőnána Község Önkormányzata

Székhelye: 7175 Felsőnána, Rákóczi F. u. 2/A.

Képviselője: Bognár László polgármester

4. Harc Község Önkormányzata

Székhelye: 7172 Harc, Fő u. 59.

Képviselője: Tóth Gábor polgármester

5. Kéty Község Önkormányzata

Székhelye: 7174 Kéty, Petőfi S. u. 70.

Képviselője: Gödrei Zoltán polgármester

6. Murga Község Önkormányzata

Székhelye: 7176 Murga, Szabadság u. 124.

Képviselője: Felkl Márton polgármester

7. Őcsény Község Önkormányzata

Székhelye: 7143 Őcsény, Fő u. 35.

Képviselője: Fülöp János polgármester

8. Szálka Község Önkormányzata

Székhelye: 7121 Szálka, Petőfi S. u. 2.

Képviselője: Pálfi János polgármester

9. Szedres Község Önkormányzata

Székhelye: 7056 Szedres, Arany J. u. 2.

Képviselője: Kovács János polgármester

10. Szekszárd Megyei Jogú Város Önkormányzata

Székhelye: 7100 Szekszárd, Béla király tér 8.

Képviselője: Ács Rezső polgármester

11. Zomba Község Önkormányzata

Székhelye: 7173 Zomba, Fő tér 1.

Képviselője Szűcs Sándor polgármester

**III. A Társulás megszüntetésének körülményei**

1. A Társulás megszűnésének időpontja: 2016. december 31.
2. A megszüntetés módja: alapító szerv általi jogutód nélküli megszüntetés
3. A megszüntetés oka: Az Mötv. 91. § b) pontja és a társulási megállapodás VII. fejezet 4.1. pontjának b) pontja alapján a társulás megszűnik, ha a társulás tagjai minősített többséggel azt elhatározzák. 2017. január 1-től a Gyvt. 40/A. § (3) bekezdése értelmében család- és gyermekjóléti központ kizárólag a Gyvt. 94. § (4) bekezdése szerinti települési önkormányzat fenntartásában működhet. Fentiekre tekintettel a tagok képviselő-testületei minősített többséggel hozott döntéssel a Társulás megszüntetéséről és jelen megszüntető megállapodás jóváhagyásáról döntenek.
4. A közfeladat jövőbeni ellátása: A Szekszárd és Környéke Alapellátási és Szakosított Ellátási Társulás feladatait a Társulásban résztvevő tagönkormányzatok 2017. január 1. napjától önállóan látják el.
5. A kötelezettségvállalásának rendje:

* A Társulás, illetve a Társulási Tanács elnöke a megszűnés időpontjáig, 2016. december 31. napjáig vállalhat kötelezettségeket.
* A Társulás megszüntetésének napjával megszűnik a Társulás elnökének aláírási és bélyegzőhasználati joga.
* A Társulás pénzforgalmi számlái 2016. december 31. napjával megszüntetésre kerülnek. Ezen bankszámlákra a későbbiekben érkező teljesítéseket Szekszárd Megyei Jogú Város Önkormányzatának kijelölt számlájára kell átutalni.

1. A megszűnő Társulás jogairól és kötelezettségeiről való rendelkezés:

* A Társulás a megszüntetés időpontjában fennálló magánjogi jogait és kötelezettségeit - ideértve a vagyonkezelői jogot is – az alapító szerv, jelen esetben a 11 tagönkormányzat gyakorolja és teljesíti.
* A Társulás megszűnésével a Humánszolgáltató Központ fenntartását Szekszárd Megyei Jogú Város Önkormányzata veszi át, igazgatóját Szekszárd Megyei Jogú Város Önkormányzatának Közgyűlése nevezi ki.

7. A folyamatban lévő pályázatokról való rendelkezés:

A Társulás megszűnésének időpontjában folyamatban lévő pályázatok:

a.) Nemzeti Rehabilitációs és Szociális Hivatal: A támogató szolgáltatást, pszichiátriai betegek részére nyújtott közösségi ellátást és szenvedélybetegek részére nyújtott közösségi ellátást működtető és befogadott szolgáltatók feltételeinek fejlesztése

„Képzések, továbbképzések részvételi díjának biztosítása”

Pályázati azonosító: SZOC-16-FEJL-C-1-0208

Támogatás összege: 250.000 Ft (vissza nem térítendő)

Támogatási időszak: 2016. január 1-2016. december 31.

A FEJL-C-114/0-2016 számú Támogatási szerződés alapján a következő képzés kerül beszerzésre: Szupervízió képzés

Elszámolási határidő: 2017. január 31.

b.) Nemzeti Rehabilitációs és Szociális Hivatal: A támogató szolgáltatást, pszichiátriai betegek részére nyújtott közösségi ellátást és szenvedélybetegek részére nyújtott közösségi ellátást működtető és befogadott szolgáltatók feltételeinek fejlesztése

„Informatikai fejlesztés, informatikai eszközök beszerzése, szoftver beszerzés”

Pályázati azonosító: SZOC-16-FEJL-B-1-0207

Támogatás összege: 125.148 Ft (vissza nem térítendő)

Támogatási időszak: 2016. január 1-2016. december 31.

A FEJL-B-113/0-2016 számú Támogatási szerződés alapján a következő eszközök kerülnek beszerzésre: Telefon és fax, fényképezőgép

Elszámolási határidő: 2017. január 31.

Amennyiben a Társulás fenti pályázatok tekintetében 2016. december 31-ig nem tud eleget tenni beszámolási kötelezettségének, a beszámolót (záró szakmai beszámoló és pénzügyi elszámolás) Szekszárd Megyei Jogú Város Önkormányzata nyújtja be legkésőbb 2017. január 31. napjáig a Lebonyolító részére.

Az „Informatikai fejlesztés, informatikai eszközök beszerzése, szoftver beszerzés” tárgyú pályázaton beszerzésre kerülő eszközök (1 db fax és 1 db fényképezőgép) Szekszárd Megyei Jogú Város Humánszolgáltató Központja részére kerülnek átadásra.

c.) Utcai szociális munka pályázat: USZ-045/5-2011 számú finanszírozási szerződés

Támogatás összege: 6 500 000 Ft (2016. évre)

Finanszírozási időszak: 2012. január 1.- 2016. december 31.

Elszámolás határideje 2017. február 28.

A támogató szolgáltatás és közösségi ellátások finanszírozásának rendjéről szóló 191/2008. (VII. 30.) Korm. rendelet (továbbiakban Tkr.) alapján az állam finanszírozási szerződések útján támogatja az utcai szociális munkát működtető Fenntartókat / Szerződő feleket. A megállapodásban rögzítésre került, hogy a társulási megállapodás vonatkozásában a szerződés megkötésére Szekszárd Megyei Jogú Város Önkormányzata volt jogosult. A Tkr. 11. § (2) bekezdése alapján a fenntartó köteles haladéktalanul írásban bejelenteni, amennyiben fenntartóváltás miatt kérelmet nyújtott be a működést engedélyező hatósághoz. A működési engedély módosításának megkérése a Társulás megszűnését követően sor kerül, és a Nemzeti Rehabilitációs és Szociális Hivatal felé a szerződésmódosítási eljárás egyszerűsítése és a folyamat meggyorsítása érdekében a fenntartóváltás kérelmezése ügyében Szekszárd Megyei Jogú Város Önkormányzat teszi meg a szükséges intézkedéseket.

d.) Családok Átmeneti Otthonának felújítása

Azonosítója: NGM/7134/6/2016. (311131 igénylés azonosító)

Helyszíne: Családok Átmeneti Otthona, 7100 Szekszárd, Csatári u. 70/B.

Támogató: Nemzetgazdasági Minisztérium

Támogatott: Szekszárd Megyei Jogú Város Önkormányzata

Támogatás összege: 7.531.567 Ft

Támogatás intenzitása: 50%

Önerő mértéke: 7.531.567 Ft

Támogatási szerződés dátuma: 2016. szeptember 19.

Záró beszámoló és elszámolás benyújtása: 2018. február 28.

Közgyűlési döntés: 166/2016. (V.26.)

Társulási döntés: 16/2016. (V.25.) TT határozat

A 2016. évi Pályázati Kiírás alapján - eltérő jogszabályi rendelkezés hiányában - a Kedvezményezettnek a támogatásból megvalósuló beruházást a beruházás megvalósításától számított 10 évig az eredeti rendeltetésének megfelelően - a működtetésre vonatkozó hatályos jogszabályok betartásával – saját (ideértve a pályázó részvételével működő társulást is) fenntartásban kell működtetnie. Tekintettel arra, hogy ez esetben a kedvezményezett Szekszárd Megyei Jogú Város Önkormányzata, teljesül a saját fenntartásban történő további működtetés.

A Támogatói Okirat szerint a Kedvezményezett a támogatással érintett intézmény működésére vonatkozó adatok változását 10 napon belül köteles a Nemzetgazdasági Minisztérium részére írásban bejelenteni, melynek Szekszárd Megyei Jogú Város Önkormányzata tesz eleget.

e.) „Adj esélyt az elesetteknek! - Szekszárd Hajléktalan Gondozási Központ éjjeli menedékhely korszerűsítése

Azonosítója: TIOP-3.4.2-11/1-2012-0210

Támogató: Emberi Erőforrások Minisztériuma

Támogatott: Szekszárd Megyei Jogú Város Önkormányzata

Támogatás összege: 98 361 514 Ft (támogatási intenzitás: 100 %)

Záró kifizetési igénylés és záró beszámoló korrekciója: 2016.06.30-án benyújtásra került, elfogadásra vár.

Intézményfenntartó: Szekszárd és Környéke Alapellátási és Szakosított Ellátási Társulás

Az „Adj esélyt az elesetteknek!- Szekszárdi Hajléktalan Gondozási Központ éjjeli menedékhely korszerűsítése” című TIOP-3.4.2-11/1-2012-0210 azonosító számú projekt nem került átadásra a Szekszárd és Környéke Alapellátási és Szakosított Ellátási Társulás részére.

A fenntartó változása ügyében Szekszárd Megyei Jogú Város Önkormányzata teszi meg a szükséges intézkedéseket.

8. Munkajogi kérdések a Társulás megszűnéséhez kapcsolódóan nem merülnek fel, mivel a Társulásnak nincs munkavállalója.

**IV. A Társulás vagyonának felosztása**

1. Az államháztartás számviteléről szóló 4/2013. (I. 11.) Korm. rendelet 7. § (3) bekezdése alapján a mérleg fordulónapja jogutód nélkül megszűnés miatt megszűnő társulásnál a megszűnés napja. Az éves költségvetési beszámolót jogutód nélkül megszűnő társulás esetén a Társulási Tanács munkaszervezeti feladatait ellátó költségvetési szervként Szekszárd Megyei Jogú Város Polgármesteri Hivatala készíti el.

2. A vagyoni elszámolás módja:

Figyelemmel a társulási megállapodás VII. fejezet 4.4. pontjára*,* a Társulás a vagyonáról, valamint pénzkészletéről az alábbiak szerint rendelkezik:

* A Társulás kis értékű tárgyi eszközökkel, valamint immateriális javakkal nem rendelkezik.
* A Társulás bankszámláján 2016. december 31. napján lévő pénzösszeg Szekszárd Megyei Jogú Város Önkormányzatának számlájára kerül átvezetésre.
* A Társulás éves költségvetési beszámolóját (záró beszámoló) Szekszárd Megyei Jogú Város Polgármesteri Hivatala készíti el és nyújtja be a kincstár számára. A záró beszámoló kincstárhoz történő benyújtását követően a társulási megállapodásban foglaltak szerint pénzügyi elszámolás készül, mely a tagönkormányzatok részére megküldésre kerül. Amennyiben a 2016. évi pénzügyi elszámolás eredményeképpen alulfinanszírozás merül fel, annak összegét az önkormányzatok lakosságarányosan kötelesek megfizetni, az ezzel kapcsolatos követelések Szekszárd Megyei Jogú Város Önkormányzatát illetik meg, amennyiben túlfinanszírozás merül fel, annak összegét Szekszárd Megyei jogú Város Önkormányzata lakosságarányosan visszatéríti a tagönkormányzatoknak.
* A Társulás tartozással nem rendelkezik.

A Társulás egyéb vagyonnal, átadott pénzeszközzel nem rendelkezik.

**Vegyes rendelkezések**

1. Az Áht. végrehajtásáról szóló 368/2011. (XII. 31.) Kormányrendelet (a továbbiakban: Ávr.) 167/C. § (3) bekezdés b) pontja, (5) bekezdése, valamint az Ávr. 167/E. § (3) bekezdés d) pontja értelmében a Társulás törzskönyvi nyilvántartásból történő törlését a Társulás megszüntetésére vonatkozó megállapodás és az azt elfogadó önkormányzati képviselő-testületi határozatok csatolásával - az adat keletkezésétől, illetve megváltozásától számított nyolc napon belül - törlési kérelem Kincstárhoz történő benyújtásával kérheti.

2. A tagönkormányzatok rögzítik, hogy az Ávr. által előírt határidőben a törzskönyvi nyilvántartásból való törlés iránt a Társulás elnöke intézkedik a Magyar Államkincstár Tolna Megyei Igazgatóságán. A megszűnés napjával a Kincstár adatszolgáltatása alapján az adóhatóság hivatalból megszünteti a szerv adószámát.

3. Az Mötv. VII. fejezetében foglaltak alapján Szekszárd Megyei Jogú Város Polgármesteri Hivatala a megfelelő dokumentumok megküldésével tájékoztatja a törvényességi felügyeletet ellátó Tolna Megyei Kormányhivatalt.

4. Jelen megállapodásban nem szabályozott kérdésekben az Mötv., az Áht., az Ávr., valamint a Polgári Törvénykönyvről szóló 2013. évi V. törvény rendelkezései az irányadóak.

5. A tagönkormányzatok kijelentik, hogy képviselő-testületeik a jelen megszüntető megállapodást megfelelően előzetesen - minősített többségű határozattal - jóváhagyták (1. sz. melléklet), jelen megszüntető megállapodásban foglalt feltételekkel egyetértenek, azokat elfogadják, és azt, mint akaratukkal megegyezőt, jóváhagyólag aláírják.

**Szekszárd, 2016. november ….**

**A megállapodás 1. számú melléklete:**

**Záradék:**

A Szekszárd és Környéke Alapellátási és Szakosított Ellátási Társulás megszüntető megállapodását a Társulás tagjait alkotó önkormányzatok képviselő-testületei az alábbi határozatokkal hagyták jóvá:

1. Bátaszék Város Önkormányzata …./2016. () határozat
2. Decs Nagyközség Önkormányzata …/2016. () határozat
3. Felsőnána Község Önkormányzata …/2016. () határozat
4. Harc Község Önkormányzata …/2016. () határozat
5. Kéty Község Önkormányzata …/2016. () határozat
6. Murga Község Önkormányzata …/2016. () határozat

1. Őcsény Község Önkormányzata …/2016. () határozat
2. Szálka Község Önkormányzata …/2016. () határozat
3. Szedres Község Önkormányzata …/2016. () határozat
4. Szekszárd Megyei Jogú Város Önkormányzata …/2016. () határozat
5. Zomba Község Önkormányzata …/2016. () határozat

**Szekszárd, 2016. november**

**Ellenjegyzem:**

**dr. Molnár Kata**

**jegyző**

**………………………………………… ..………………………………………..**

**Bátaszék Város Önkormányzata Decs Nagyközség Önkormányzata**

**…………………………………………. …………………………………………..**

**Felsőnána Község Önkormányzata Harc Község Önkormányzata**

**…………………………………………. …………………………………………….**

**Kéty Község Önkormányzata Murga Község Önkormányzata**

**……………………………............ ………………………………..............**

**Őcsény Község Önkormányzata Szálka Község Önkormányzata**

**……………………………………….. ……..………………………………………**

**Szedres Község Önkormányzata Szekszárd Megyei Jogú Város**

**Önkormányzata**

**……………………………………….**

**Zomba Község Önkormányzata**